Amach atet̃ sentatsche po'potantañ ñerra'm ñetpa' ama cohuenaye' es peneto , ama't sapa' ama sentenoña ñeñt̃ atet̃ sep̃a'yena sa ñeñt̃pa' ello sem̃taneñña po'potantañ ñeñt̃ atet̃ es p̃a'yenet ñet . Ñerra'm ama cohuenaye' es sepeno sam̃apa' amach sotatscheña po'potantañ : “ Napa' o'ch noct̃ape'chatuerres e'ñe cohuen . ” T̃arro'mar ñerra'm atet̃ sepenapa' c̈ha sommo'chena . Ñanomcha'ña añ sehuapore'terr ñeñt̃ ama cohuenaye' sepeno sa , allochñapa' att̃och señoch cot̃ape'chate' samo'ts e'ñe cohuen . Ñeñt̃pa' añ toma'ntena o'ch sentoñ po'psheñeñ pa'clloyo'tsen puepachña ama't sa seclloyopa' allo'tsen tsach ; ñeñt̃ñapa' ama senteñe . Ñerra'm atet̃pa' amach errot̃enot̃ socheña po'psheñeñ napa' o'ch nechterrnap̃ peclloyot̃ pepachña t̃arro'mar añ tsach ñeñt̃ seclloyo'tsenpa' c̈ha a'npuennasña att̃och e'ñe cohuen es sentyen . Ñanomcha'ña añ sehuapore'terr tsach seclloyot̃ allochñapa' att̃och e'ñe cohuen es sentyen . Att̃ochña e'ñe cohuen sechterrñañ po'psheñeñ puepachña pa'clloyot̃ .
